Surathai21/ocs-krisdika huggingface dataset:
พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลคุ้งสำเภา อำเภอมโนรมย์ จังหวัดชัยนาท ให้แก่นางสนิท พิศอ่อน พ.ศ. 2510
วันที่ประกาศ: 1967-02-01

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่ตำบลคุ้งสำเภา อำเภอมโนรมย์ จังหวัดชัยนาท ให้แก่นางสนิท พิศอ่อน พ.ศ. ๒๕๑๐
content: ภูมิพลอดุลยเดช ป.ร. ให้ไว้ ณ วันที่ ๒๐ มกราคม พ.ศ. ๒๕๑๐ เป็นปีที่ ๒๒ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่ตำบลคุ้งสำเภา อำเภอมโนรมย์ จังหวัดชัยนาท ให้แก่นางสนิท พิศอ่อน เพื่อแลกเปลี่ยนกับที่ดินของนางสนิท พิศอ่อน จึงทรงพระกรุณาโปรดเกล้าฯ
content: ให้ตราพระราชบัญญัติขึ้นไว้ โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลคุ้งสำเภา อำเภอมโนรมย์ จังหวัดชัยนาท ให้แก่นางสนิท พิศอ่อน พ.ศ. ๒๕๑๐”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลคุ้งสำเภา อำเภอมโนรมย์ จังหวัดชัยนาท ภายในแนวเขตตามแผนที่ท้ายพระราชบัญญัตินี้ เนื้อที่ ๒ งาน ๖๐ ตารางวา ให้แก่นางสนิท พิศอ่อน
sectionNo: 4
content: มาตรา ๔ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องด้วยที่ดินซึ่งเป็นสาธารณสมบัติของแผ่นดิน ในท้องที่ตำบลคุ้งสำเภา อำเภอมโนรมย์ จังหวัดชัยนาท ซึ่งเป็นทางสาธารณะ เนื้อที่ ๒ งาน ๖๐ ตารางวา ระดับพื้นที่ต่ำ ฤดูฝนเป็นโคลนไม่สะดวกแก่การสัญจรไปมา
content: ประกอบกับไม่ตรงแนวทางสาธารณะสายเดิมซึ่งมีอยู่ก่อนแล้วทางทิศเหนือและทิศใต้ จึงตกลงแลกเปลี่ยนกับที่ดินของนางสนิท พิศอ่อน เนื้อที่ ๒ งาน ๖๐ ตารางวา ซึ่งเมื่อแลกเปลี่ยนกันแล้วจะทำให้ทางเป็นเส้นตรงเพื่อให้ถูกต้องตามผังเมือง
พระราชบัญญัติการประดับเครื่องราชอิสริยาภรณ์และเหรียญของทหารหญิง พ.ศ. 2510
วันที่ประกาศ: 1967-02-01

content: พระราชบัญญัติ การประดับเครื่องราชอิสริยาภรณ์และเหรียญของทหารหญิง พ.ศ. ๒๕๑๐
content: ภูมิพลอดุลยเดช ป.ร. ให้ไว้ ณ วันที่ ๒๐ มกราคม พ.ศ. ๒๕๑๐ เป็นปีที่ ๒๒ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรกำหนดการประดับเครื่องราชอิสริยาภรณ์และเหรียญของทหารหญิงให้เหมาะสมยิ่งขึ้น จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติการประดับเครื่องราชอิสริยาภรณ์และเหรียญของทหารหญิง พ.ศ. ๒๕๑๐”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ เครื่องราชอิสริยาภรณ์และเหรียญตามพระราชบัญญัตินี้ หมายความถึงเครื่องราชอิสริยาภรณ์และเหรียญที่มีกฎหมายกำหนดไว้
sectionNo: 4
content: มาตรา ๔ เครื่องราชอิสริยาภรณ์และเหรียญที่กฎหมายกำหนดให้ใช้ห้อยกับแพรแถบผูกเป็นรูปแมลงปอสำหรับการประดับของสตรีนั้น สำหรับทหารหญิงในโอกาสที่แต่งเครื่องแบบทหารให้ใช้ห้อยกับแพรแถบและประดับเช่นเดียวกับทหารชาย
sectionNo: 5
content: มาตรา ๕ ให้นายกรัฐมนตรีรักษาการตามพระราชบัญญัตินี้
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากกฎหมายว่าด้วยเครื่องราชอิสริยาภรณ์และเหรียญหลายฉบับได้กำหนดเรื่องแพรแถบของเครื่องราชอิสริยาภรณ์และเหรียญสำหรับพระราชทานสตรีให้ผูกเป็นรูปแมลงปอประดับเสื้อที่หน้าบ่าหรืออกเสื้อ
content: สตรีที่เป็นทหารนั้นเมื่อประดับแพรแถบของเครื่องราชอิสริยาภรณ์และเหรียญดังกล่าวประกอบกับเครื่องแบบทหารแล้ว เป็นการไม่เหมาะสมและไม่เป็นระเบียบเดียวกันกับทหารชาย จึงสมควรตราพระราชบัญญัติฉบับนี้ขึ้น